da da da et nb en hbs_lat pt nn de da nb da da da de da sv en it de da fr en da da af da da da ro da en en sv en da da af en da da ro da en fr da da et nb en hbs_lat pt nn de da nb da da da de da sv en it de da fr da it da en da da da da da da da da da da da da en da nb fr nb es es es en da da ca nb da da da da da da da da nb en da da nl da nl da en
Pandora-papirerne: MEP'erne ønsker undersøgelser, stramninger og ny lovgivning - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside E U Pandora-papirerne: MEP’erne ønsker undersøgelser, stramninger og ny lovgivning
Image by 2427999 from Pixabay
Torsdag efterlyste Europa-Parlamentet grundige undersøgelser af enhver ulovlighed, der er kommet frem i Pandora-papirerne, og som har fundet sted i EU’s jurisdiktioner.
Kommissionen skal gribe ind over for EU-lande, der ikke implementerer EU-reglerne
EU’s liste over skattely lever ikke op til sit formål
Parlamentet opfordrer til at regulere programmerne for statsborgerskab og opholdstilladelse
I en beslutning, som blev vedtaget med 578 stemmer for, 28 imod og 79 hverken/eller, har Parlamentet udpeget de foranstaltninger, som EU hurtigst muligt skal træffe for at lukke smuthuller på skatteområdet. Smuthullerne giver i øjeblikket mulighed for skatteundgåelse, hvidvaskning af penge og skatteunddragelse i massivt omfang. MEP’erne opfordrer også Kommissionen til at anlægge retssager mod EU-lande, der ikke forvalter den nuværende lovgivning ordentligt. De retter en særlig kritik mod nuværende og tidligere premierministre og ministre fra EU’s medlemslande, hvis aktiviteter er blevet afsløret i Pandora-papirerne.
Beslutningen følger op på debatten under sidste plenarforsamling, der blev afholdt to dage efter offentliggørelsen af de første resultater fra Pandora-papirerne.
Hver en sten skal vendes
I den beslutning, der blev vedtaget i dag, opfordrer Parlamentet indtrængende de nationale myndigheder i EU til at iværksætte grundige undersøgelser af enhver forseelse, der er kommet frem i Pandora-papirerne, herunder undersøgelser af alle de enkeltpersoner, der er nævnt i papirerne. MEP’erne beder Kommissionen om at gennemgå afsløringerne for at se på, om der er brug for yderligere lovgivning, og om der er grundlag for at retsforfølge nogle af medlemslandene. Ifølge parlamentsmedlemmerne bør den europæiske anklagemyndighed også vurdere, om afsløringerne kræver specifikke efterforskninger.
Parlamentet fordømmer specifikt en række nuværende og tidligere politikere fra EU: den tjekkiske premierminister, Andrej Babiš, den cypriotiske præsident, Nicos Anastasiades, Nederlandenes finansminister, Wopke Hoekstra, den tidligere britiske premierminister Tony Blair samt den tidligere maltesiske minister og EU-kommissær John Dalli. De er alle nævnt i Pandora-papirerne. Ilham Aliyev, Aserbajdsjans præsident, og Milo Đukanović, Montenegros præsident, kritiseres også direkte i beslutningen.
Der bør gøres mere for at identificere selskabers reelle ejere og implementere vedtagne regler
Parlamentet opfordrer indtrængende medlemslandene og Kommissionen til at gøre mere for at identificere og udveksle oplysninger om selskabers reelle ejere, det vil sige de personer, der i sidste ende drager fordel af skuffeselskabsstrukturer. MEP’erne påpeger også, at flere medlemslande er bagud med at få indført de nuværende regler, der har til formål at modvirke hvidvaskning af penge og skatteundgåelse. Kommissionen bør gribe ind over for disse landes nølen. Kommissionen bliver også bedt om at fremsætte forslag til regulering af programmer for statsborgerskab og opholdstilladelse og om at vurdere, hvor effektivt det er at identificere politisk udsatte personer og anvende skærpede legitimationskrav.
Nye og strengere regler vil ikke kunne bruges til noget, hvis ikke man sikrer, at de nuværende fungerer ordentligt, og hvis ikke man opnår et bedre samarbejde mellem de nationale myndigheder i hele EU. Derfor efterlyses der i beslutningen flere ressourcer og mere velvilje på dette politikområde. Kommissionen bør selv vurdere, om de nationale finansielle efterretningsenheder har tilstrækkelige ressourcer.
EU’s liste over skattely – et “sløvt instrument”
I beslutningen kalder MEP’erne EU’s nuværende liste over skattely et “sløvt instrument” som er ubrugeligt over for flere af de lempeligste lande på området. F.eks. tegner De Britiske Jomfruøer sig for to tredjedele af skuffeselskaberne i Pandora-papirerne, og alligevel optræder landet endnu ikke på EU’s sortliste), lyder det i beslutningen. MEP’erne foreslår flere forskellige måder at forbedre denne listeopførelsesproces på. For eksempel kan man udvide omfanget af, hvilke praksisser der betragtes som typiske markører for skattely, og reformere den proces, hvorved det afgøres, hvilke jurisdiktioner der er omfattet. Tidligere i oktober 2021 vedtog MEP’erne en mere detaljeret beslutning om dette specifikke spørgsmål.
Tidligere artikelEU’s nye jord til bord-strategi skal gøre vores mad sundere og mere bæredygtig
Næste artikelEfterspørgslen efter restaurantpersonale er stor i både Danmark og Sverige
RELATEREDE ARTIKLERMERE FRA FORFATTEREN
Længe ventet universaloplader til mobile enheder bliver en realitet i 2024
EU’s indkøb af covid-19-vaccine: Erfaringerne bør udnyttes, siger EUrevisorerne
Hvorfor er cybersikkerhed vigtigt for EU?
Et socialt Europa: Mere gennemsigtige og forudsigelige arbejdsvilkår for arbejdstagerne i EU
Roam som hjemme: Reglerne forlænges med 10 år
Digitale tjenester: Markante nye regler skal skabe et sikkert, åbent onlinemiljø
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
Længe ventet universaloplader til mobile enheder bliver en realitet i 2024
Danmark og Sverige sender brev til FN’s Sikkerhedsråd efter gasudslip og...
EU-millioner til STRING-projekt, der skal gøre det muligt for lastbiler at...